أذكر يوم كنت تانية إبتدائي ودخلت ممر المدرسة وشايف الكهربا طافية ، طبعا وببراءة الأطفال المعروفة رحت كبست على زر الطبلون الرئيسي وأنا على بالي إني حشغلها ، لكن العكس وياللأفس ، طفيتها بدل ما أشغلها ( الهرجة وما فيها إنو الكهربا ما وصلت للمدرسة كلها ) وطبعا كنا شايفين طريقنا عشان نور النهار ـهههههـ ، لكن لمن شافني المدرس الشرير الي إسمو وش وش وش قام مسكني من رقبتي ويخنقني كأني لبن المخيض ، والله وأنا قلت جنازتي اليوم ( الآدمي دمو حار وقلت شكلو أنا ميت ميت ) تخيلوا بالله خنق = نو أكسجين = موت >< ، بعدين جا المدرس الحبوب ( الله يوفقو بس ^^ ) وبعدني عن المدرس الشرير وقال لو : يا شيخ هادا صغير ، قام قال الشرير : يا شيخ هادا جنني والله من أولى وهو جايب لي البلى ( الله لا يوفقك قول آمين ) يبوية مو ذنبي إنك شيبة وتفرسك كل حركة ، ياخي بالله تحط عقلك بعقل واحد عمرو تمنية سنوات ( بلى جننتك بلى دلاخة ، مرة مني ناقصك ها ، أقول روح بيتك وفارقنا ) ، ويا ريت خلصنا هنا ، وبعدها يجي واحد كنت أحسبو صاحبي المقرب >< طلع عدوي المخرب وقال لي : إنتة تبى تسويلنا حريقا !! وأنا اطالع لو نظرة إستحقار وقلت في : إخس ، إخس على المنافق بس >< ، والله يوم ما يتنسي >>> طبعاً ذكريات سيئة >_<.